Rikunarita-ORG/Wikinium huggingface dataset:
# ஆமூ தாரியா

|  |
| --- |
| ஆமூ தாரியா ஆறு |
| ஆக்சஸ் ஆறு, ஜெய்ஹோன் ஆறு, ஆமூ சிந்து ஆறு, வக்சு ஆறு, ஆமூ ஆறு |
| ஆறு |
|  ஆமூ தாரியா ஆற்றின் வடிநிலப் பகுதிகள்  |
| **பெயர் மூலம்:** ஆமூல் நகரத்தின் பெயரால் |
|  |
| நாடுகள் |  ஆப்கானித்தான்,  தஜிகிஸ்தான்,  துருக்மெனிஸ்தான்,  உசுபெக்கிசுத்தான் |
| பகுதி | நடு ஆசியா |
|  |
| **கிளையாறுகள்** |
|  - இடம் | பஞ்ச் ஆறு |
|  - வலம் | வக்சு ஆறு, சுர்கான் தாரியா, செராபாத் ஆறு, செராவ்சான் ஆறு |
|  |
| நீளம் | 2,400 கிமீ (1,491 மைல்) |
| வடிநிலம் | 5,34,739 கிமீ² (2,06,464 ச.மைல்) |
| Discharge |  |
|  - சராசரி |   |
|  |
|  ஆமூ தாரியா ஆறு பாயும் பகுதிகள்

 ஆமூ தாரியா ஆறு பாயும் பகுதிகள்

 |

**ஆமூ தாரியா ஆறு** அல்லது **ஆக்சஸ் ஆறு** (Amu Darya or Oxus ) (பாரசீகம்: آمودریا, *Āmūdaryā*; அரபி: جيحون, *Jihôn* or *Jayhoun*; எபிரேயம்: גּוֹזָן‎, *Gozan*)

இது நடு ஆசியாவின் நீண்ட ஆறாகும். ஆமூ தாரியா ஆறு, ஆப்கானித்தானின் தூரக்கிழக்கில் உள்ள பாமிர் மலைகளிலிருந்து உருவாகி, துருக்மேனிஸ்தானின் *கைசுல் கும்* (Kyzyl Kum) பாலைவனத்தின் வழியாக தஜிகிஸ்தான், உஸ்பெகிஸ்தான் நாடுகளை கடந்து இறுதியாக ஏரல் கடலில் கலக்கிறது.

ஆமூ தாரியா ஆறு 2400 கிலோ மீட்டர் நீளம் கொண்டது; ஆற்றின் வடிநிலப் பரப்பு 534739 சதுர கிலோ மீட்டர் ஆகும்.

பண்டைய காலத்தில் ஆமூ தாரியா ஆறு பாரசீகம் மற்றும் தூரான் நாடுகளுக்கு இடையே எல்லையாக இருந்தது.

## ஆமூ தாரியா ஆற்றின் வேறு பெயர்கள்

ஆமு தாரியா ஆறு மற்றும் சிர் தாரியா ஆறுகள் பாயுமிடங்களின் வரைபடம்
* இந்தோ ஆரிய மக்களால் **வக்சு ஆறு** என அழைக்கப்பட்டது.

* பண்டைய ஆப்கானியர்களால் **கோசான் ஆறு** என அழைக்கப்பட்டது.

* உரோமானியர்கள் இலத்தீன் மொழியில் **ஆக்சஸ்** (Ōxus) என அழைக்கப்பட்டது. கிரேக்க மொழியில் **அக்சோஸ்** (Oxos) - Ὦξος என அழைக்கப்பட்டது.

* துருக்மேனிஸ்தான் நாட்டில் உள்ள ஆமூ நகரத்தின் பெயரால் இந்த ஆற்றிக்கு ஆமூ தாரியா என்ற பெயர் வரக் காணமாயிற்று. தாரியா என்ற பாரசீக மொழிச் சொல்லிற்கு ஆறு எனப் பொருள்.

* பண்டைய அரேபியர்கள் கோசான் ஆறு என்றும், பின்னர் **ஜெய்ஹான் ஆறு** என்று அழைத்தனர்.

## இதனையும் காண்க

* சிர் தாரியா
* ஏரல் கடல்
* கிசில்கும் பாலைவனம்

## மேற்கோள்கள்

## மேலும் படிக்க

* Curzon, George Nathaniel. 1896. *The Pamirs and the Source of the Oxus*. Royal Geographical Society, London. Reprint: Elibron Classics Series, Adamant Media Corporation. 2005. பன்னாட்டுத் தரப்புத்தக எண் 1-4021-5983-8 (pbk; பன்னாட்டுத் தரப்புத்தக எண் 1-4021-3090-2 (hbk).
* Gordon, T. E. 1876. *The Roof of the World: Being the Narrative of a Journey over the high plateau of Tibet to the Russian Frontier and the Oxus sources on Pamir*. Edinburgh. Edmonston and Douglas. Reprint by Ch'eng Wen Publishing Company. Taipei. 1971.
* Toynbee, Arnold J. 1961. *Between Oxus and Jumna*. London. Oxford University Press.
* Wood, John, 1872. *A Journey to the Source of the River Oxus*. With an essay on the Geography of the Valley of the Oxus by Colonel Henry Yule. London: John Murray.
# தலைநகரம்

ஒரு நாட்டின் **தலைநகரம்** என்பது, பொதுவாக அந்நாட்டின் நிர்வாகம் அமைந்துள்ள இடத்தைக் குறிக்கும். மிகப் பெரும்பாலான நாடுகளில் வணிக முக்கியத்துவம் கொண்ட நகரமாகவும் இதே நகரமே விளங்கும். சில நாடுகளில் நிர்வாகம், வர்த்தகம் இரண்டுக்கும் வேறுவேறான இரண்டு தலைநகரங்கள் இருக்கின்றன.

## மிகப்பெரிய தேசியத் தலைநகரங்கள்

ஒவ்வொரு கண்டத்திலும் உள்ள மிகப்பெரிய தேசியத் தலைநகரங்கள் கீழே பட்டியலிடப் பட்டுள்ளன.

* ஆப்பிரிக்கா - கெய்ரோ
* ஆசியா - டோக்கியோ
* ஐரோப்பா - மாஸ்கோ
* வட அமெரிக்கா - மெக்ஸிகோ நகரம்
* ஓசியானியா - வெலிங்டன்
* தென் அமெரிக்கா - பியூனஸ் அயர்ஸ்

## இவற்றையும் பார்க்கவும்

* பன்னாட்டுத் தலைநகரங்களின் பட்டியல்

## மேற்கோள்கள்
# ஆற்றுக் கழிமுகம்

சேக்ரமெண்டோ (கலிஃபோர்னியா) ஆற்றுக் கழிமுகம், 2009 மார்ச் 2009 தொடக்கத்தில்
**ஆற்றுப் படுகை** (*river delta*) என்பது ஆற்றின் வெள்ளத்தில் அடித்துவரப்பட்ட வண்டல் மண்ணை ஆறு கடலோடு கலக்கும் இடத்தில் அதன் வேகம் குறைந்து படிய வைப்பதால் உருவாகும் ஒரு நிலவமைப்பு ஆகும்.

## உருவாக்கம்

ஆறுகள் ஓடும்போது மண், மணல், குப்பைக் கூளங்கள் முதலியவற்றை அடித்துக்கொண்டு செல்லும். ஆறு கடலிலோ ஏரியிலோ கலக்கும்போது அதன் வேகம் குறைந்துவிடும். அப்பொழுது மண்ணும் மணலும் அங்கு படிந்துவிடுகின்றன. மண் படிந்து கொண்டே இருப்பதால் நாளடைவில் அங்கு ஒரு படுகை உண்டாகிறது.

### பெயர்க்காரணம்

ஆற்றின் இரு கிளைகளுக்கும் கடலுக்கும் இடையில் இப்படுகை ஒரு முக்கோண வடிவில் அமையும். இதற்குக் **ஆற்றுப் படுகை** (டெல்ட்டா)(Delta) என்று பெயர். டெல்ட்டா என்ற கிரேக்க எழுத்து முக்கோண வடிவில் இருக்கும். இதையொட்டி இதற்கு இப்பெயர் வந்தது.

### பண்புகள்

ஆற்றின் நடுவே இப்படுகை வளர்ந்து நீரோட்டத்தைத் தடை செய்வதால் ஆறு பல கிளைகளாகப் பிரிந்து கடலில் கலக்கிறது. மக்கள் குடியிருப்பதற்கு இது பாதுகாப்பான இடமாகாது. ஏனெனில் வெள்ளம் பெருக்கெடுத்து ஓடும் சமயத்தில் கிளையாறுகள் இடம்விட்டு இடம் மாறிவிடுவது உண்டு. ஆறு கடலில் கலக்குமிடத்தில் அதன் வேகம் அதிகமாக இருந்தால், கழிமுகப் படுகை அமையாது.

### வண்டல் மண்

கழிமுகத் தீவில் படிந்துள்ள மண்ணுக்கு **வண்டல் மண்** என்று பெயர். இது வளம் நிறைந்தது. இப்படுகைகளில் பயிர் மிகச் செழிப்பாக வளரும்.

## மேற்கோள்கள்
# தடுப்பு மருந்து

**தடுப்பு மருந்து (Vaccine)** என்பது ஒரு நோய்க்கு எதிரான நோய் எதிர்ப்பாற்றல் முறைமையை ஊக்குவிக்கும் நோய்க்காரணிப் புரதத் தயாரிப்பு ஆகும். இது நோய் உண்டாக்கும் கிருமிகளின் தாக்குதல்களிலிருந்து உயிர்களைக் காக்கவோ, தாக்குதல்களின் வீரியத்தைக் குறைக்கவோ பயன்படுகிறது.

இந்தத் தடுப்பு மருந்தானது குறிப்பிட்ட நோய்க்கான நோய்க்காரணியை ஒத்திருப்பினும், குறிப்பிட்ட மருந்தானது பலவீனமாக்கப்பட்ட நுண்ணுயிரியையோ அல்லது கொல்லப்பட்ட நுண்ணுயிரியையோ அல்லது அதன் நச்சுப்பொருளில் இருந்தோ பெறப்பட்ட ஒரு பகுதிப்பொருளையோ கொண்டதாக இருக்கும். இவ்வாறு உட்செலுத்தப்படும் இந்த மருந்து உடலினால் அந்நியப் பொருளாக அடையாளப்படுத்தப்பட்டு அவற்றை அழித்துச் சிதைக்க உடலின் நோய் எதிர்ப்பாற்றல் முறைமை தொழிற்படும். இது பின்னர் நினைவில் கொள்ளப்பட்டு, அதுபோன்ற வேறு நுண்ணுயிர் பின்னர் உடலைத் தாக்கும் போது விரைவான தொழிற்பாட்டால் நோய் ஏற்படாது தடுக்கப்படும். பாக்டீரியா, வைரசு போன்ற நுண்ணுயிரிகளை சில குறிப்பிட்ட நிருவகிப்பின் மூலம் மாற்றியமைத்து இவ்வகையான தடுப்பு மருந்துகள் பெறப்படுகின்றன.

| தடுப்புமருந்து வகை | விளக்கம் | உதாரணம் |
| --- | --- | --- |
| உயிருள்ள தடுப்பு மருந்து | வீரியம் குறைக்கப்பட்ட நுண்ணுயிரி உயிருடன் உடலுள் செலுத்தப்படல் | போலியோ சொட்டு மருந்து |
| உயிரற்ற தடுப்பு மருந்து | கொல்லப்பட்ட நுண்ணுயிரி உடலுள் செலுத்தப்படல் | டைஃபாயிடு தடுப்பூசி |
| பகுதிப்பொருள் தடுப்பு மருந்து | நுண்ணுயிரியின் ஒருபகுதி செலுத்தப்படல் | ஹெப்படைடிஸ் பி தடுப்பூசி |
| நச்சு ஒப்பி (toxoid) தடுப்பூசி | செயலிழந்த பாக்டீரிய நச்சு உடலுள் செலுத்தப்படல் | டெட்டனசு (T.T) தடுப்பூசி |
| நோய்எதிர் புரதத் தடுப்பு மருந்து | உடனடி பாதுகாப்புக்காக நோய் எதிர்ப்பு புரதத்தை உடலில் செலுத்தல் | டெட்டனசு மற்றும்
வெறிநாய்க்கடி நோய் எதிர் புரதம் (immunoglobulin) |

இந்த தடுப்பு மருந்தானது தடுப்பு மருந்தேற்றம் மூலம் உடலினுள் செலுத்தப்படும்

## மேற்கோள்கள்
# கேசிய மொழி

| Hakka |
| --- |
| 客家話 / 客家话 |
| நாடு(கள்) | மக்கள் சீனக் குடியரசு, தாய்லாந்து, மலேசியா, தாய்வான் (சீனக் குடியரசு), ஜப்பான் (due to presence of Taiwanese community in Tokyo-Yokohama Metropolitan Area), சிங்கப்பூர், பிலிப்பைன்ஸ், இந்தோனேசியா, மொரீசியஸ், சுரிநாம், தென்னாபிரிக்கா, இந்தியா and other countries where Hakka Chinese migrants have settled. |
| பிராந்தியம் | in சீன மக்கள் குடியரசு: Eastern குவாங்டொங் province; adjoining regions of புஜியான் மாகாணம் and Jiangxi provinces |
| தாய் மொழியாகப் பேசுபவர்கள் | 34 மில்லியன்  (*date missing*) |
| மொழிக் குடும்பம் | Sino-Tibetan
* Sinitic
	+ Chinese
		- Gan-Hakka
			* **Hakka**
 |
| எழுத்துமுறை | சீன எழுத்துமுறை, romanization |
| அலுவலக நிலை |
| அரச அலுவல் மொழி | none (legislative bills have been proposed for it to be one of the 'national languages' in the சீனக் குடியரசு); one of the statutory languages for public transport announcements in the ROC ; ROC government sponsors Hakka language television station to preserve language |
| மொழி கட்டுப்பாடு | The குவாங்டொங் Provincial Education Department created an official romanisation of Meixian Hakka dialect in 1960, one of four languages receiving this status in Guangdong. It is called Kejiahua Pinyin Fang'an. |
| மொழிக் குறியீடுகள் |
| ISO 639-1 | zh (Chinese) |
| ISO 639-2 | chi (B) zho (T) |
| ISO 639-3 | hak |
|  |

**கேசிய மொழி** என்பது சீனோ திபெத்திய மொழிகளின் கீழ் வரும் சீன மொழிக்குடும்பத்தைச் சேர்ந்த ஒரு மொழி ஆகும். இது சீனா, தாய்லாந்து, மலேசியா போன்ற நாடுகளில் பேசப்படுகிறது. இம்மொழி ஏறத்தாழ முப்பத்திநான்கு மில்லியன் மக்களால் பேசப்படுகிறது.

## மேற்கோள்கள்
# டங் சியாவுபிங்

| 邓小平 Deng Xiaoping |
| --- |
|  |
|  |
| General Secretary of the Communist Party of China |
| **பதவியில்** 1956–1966 |
| முன்னையவர் | Zhang Wentian |
| பின்னவர் | position abolished; later occupied by Hu Yaobang |
| Chairman of the Central Military Commission of CCP |
| **பதவியில்** 1981–1989 |
| முன்னையவர் | Hua Guofeng |
| பின்னவர் | யான் சமீன் |
|  |
| தனிப்பட்ட விவரங்கள் |
| பிறப்பு | 200px (1904-08-22)ஆகத்து 22, 1904 Guang'an, சிச்சுவான், சிங் அரசமரபு |
| இறப்பு | பெப்ரவரி 19, 1997(1997-02-19) (அகவை 92) பெய்ஜிங் |
| இளைப்பாறுமிடம் | 200px |
| தேசியம் | சீனா |
| அரசியல் கட்சி | சீனப் பொதுவுடமைக் கட்சி |
| பெற்றோர் | * 200px
 |
|  |

**டங் சியாவுபிங்** (டேங் சியோபிங், மரபுச் சீனம்:鄧小平; எளிய சீனம்:邓小平; பின்யின்:Dèng Xiǎopín; ஆங்கிலம்:Deng Xiaoping, ஆகஸ்டு 22, 1904-பிப்ரவரி 19, 1997) 1978 இருந்து 1990 வரை சீனப் பொதுவுடமைக் கட்சியின் தலைவராக இருந்து தற்கால சீனாவின் பொருளாதார எழுச்சியை ஏதுவாக்கியவர். இவர் இறுகிய பொதுவுடமைக் கொள்கைகளைத் துறந்து திறந்த சந்தைக் கொள்கைள் பலவற்றைச் சீனாவுக்குள் அமுல்படுத்தியவர். இவர் முதலில் மா சே துங் ஆதரவாளராகவே இருந்தார் என்றாலும், அவரின் இறப்புக்கு பின்பு சீர்திருத்தவாதியாகவும் காரியவாதியாகவும் இவர் பரிணமித்தார். இவரே ஒரு நாடு இரு கொள்கைகள் எனும் ஆட்சி முறைமைத் தீர்மானத்தை முன்மொழிந்தவர்.
# தொழிற்கல்விப் பள்ளி

தச்சு வணிகப் பள்ளியில் மாணவர்கள் மரவேலை திறன்களைக் கற்றுக்கொள்கிறார்கள், அண். 1920
**தொழிற்கல்விப் பள்ளி** (vocational school) **வர்த்தகப் பள்ளி** அல்லது **தொழில்நுட்பப் பள்ளி** என்பது ஒரு வகைக் கல்வி நிறுவனமாகும். இது நாட்டைப் பொறுத்து, தொழிற்கல்வி அல்லது ஒரு குறிப்பிட்ட திறன் அல்லது குறிப்பிட்ட பணிகளை முடிக்கத் தேவையான தொழில்நுட்பத் திறன்களை வழங்குவதற்காக வடிவமைக்கப்பட்ட இடைநிலைக் கல்வி அல்லது மேல்நிலைக் கல்வியாக வழங்கப்படுகிறது. இவை வழக்கமான கல்வி நிலையங்களிலிருந்து சற்று வேறுபடுகின்றன. இவ்வகையான பள்ளிகள் பாடத்திட்டங்களை மனனம் செய்வதனை விட அதனைப் பயிற்சி செய்வதற்கு அதிக முக்கியத்துவம் வழங்குகிறது.

## சொற்களஞ்சியம்

ரஷ்யாவில் இடைநிலை தொழிற்கல்விப் பட்டயம்
இந்த வகைக் கல்வி நிறுவனம் ஒரு வர்த்தகப் பள்ளி, **தொழில் மையம்**, தொழிற் கல்லூரி அல்லது **தொழிற்கல்விக் கல்லூரி** என்றும் அழைக்கப்படலாம்.

## பிராந்தியம் வாரியாக

### தெற்காசியா

#### இந்தியா

இந்தியாவில் தொழிற்கல்விப் பள்ளிகளானது, திறன் மேம்பாடு மற்றும் தொழில்முனைவோர் அமைச்சகத்தின் வழிகாட்டுதலின் கீழ் அரசாங்கத்தால் நடத்தப்படுகின்றன. உடான், தொழில்நுட்பப் பயிலகம், பர்வாஸ், தேசிய கிராமப்புற வாழ்வாதார இயக்கம், தொழில்துறை பயிற்சி நிறுவனங்கள், தேசிய கிராம வாழ்வாதாரத்திற்கான ஆஜீவிகா இயக்கம், கைவினைஞர்கள் பயிற்சி திட்டம் ஆகியவை இந்திய அரசால் வழங்கப்படும் படிப்புகள் ஆகும். திறன் இந்தியா இயக்கம் இந்த அனைத்து நிறுவனங்களின் தரங்களையும் மேம்படுத்தியுள்ளது. இவை தவிர நடுவண் இடைநிலைக் கல்வி வாரியம் (சிபிஎஸ்இ) மேல்நிலைக் கல்வியில் பல தொழிற்கல்விப பாடங்களைச் சேர்த்துள்ளது.

## மேற்கோள்கள்

## வெளி இணைப்புகள்

* தொழில்முறை கல்லூரி சங்கத்தின் இணையதளம்
* தொழில் மற்றும் தொழில்நுட்பக் கல்வி சங்கம் (ACTE)
# கயவாய்

கிளாமத் ஆற்றுக் கயவாய்
எக்சே ஆற்றுக் கயவாய்
நித் ஆற்றுக் கயவாய்
**கயவாய்** (ஒலிப்பு) அல்லது **கழிமுகம்(த.வ)அகன்ற கழிமுகம்** என்பது, பகுதி மூடியதும், ஒன்று அல்லது அதற்கு மேற்பட்ட ஆறுகள் அல்லது சிற்றாறுகள் கலப்பதும், கடலுடன் தொடர்புடையதுமான, கரையோரக் காயல் நீர்ப்பரப்பு ஆகும். கயவாய்கள் உயர்ந்த வீதமான உயிரியல் உற்பத்தித்திறன் கொண்டவையாக உள்ளன. கயவாய்கள் பொதுவாக ஆறுகளின் கழிமுகங்களாக உள்ளதுடன், நிலப்பகுதி நீரோட்டத்தினால் அல்லது கரைக்கு அப்பாலிருந்து வரும் படிவு, வண்டல் ஆகியவை இங்கே காணப்படுகின்றன. கயவாய்கள் உப்புநீரால் ஆனவை.

கயவாய்கள், மனிதச் செயற்பாடுகளினால் ஆபத்துக்கு உள்ளாகியுள்ளன. இவை ஆற்றெதிர்ப் புறத்திலும் (upstream), கடலிலும் நிகழும் நடவடிக்கைகளினால் பாதிக்கப்படுவதுடன், மாசுகளும், படிவுகளும் கயவாய்களில் செறிகின்றன.

## கயவாய்ச் சுற்றோட்டம்

கயவாய்கள், கடல்சார் சூழல்கள். இவற்றின் கார / அமிலத் தன்மைகள், உப்புத் தன்மை, நீர் மட்டம் என்பன, இவற்றுடன் கலக்கும் ஆறுகளிலும், தொடர்புடைய கடலிலும் தங்கியுள்ளது.

* **கயவாய்ச் சுற்றோட்டம்**, கயவாய்களில் பொதுவாகக் காணப்படும் ஒன்றாகும். நன்னீர் அல்லது உப்புத்தன்மை குறைவான நீர் மேற்பரப்பில் ஓடி வெளியேற, அடர்த்தி கூடிய உவர் நீர், கயவாய்களின் அடிப்பகுதியை நோக்கிக் கீழ் முகமாகச் செல்கின்றது.
* **எதிர்க் கயவாய் ஓட்டம்**: இங்கே ஓட்டம் எதிர் முகமாகக் காணப்படும். அடர்த்தி கூடிய நீர் அடிப் பகுதியிலிருந்து வெளியேற அடர்த்தி குறைந்த நீர் மேற்பரப்புக்கு அருகில் உள்நோக்கி வரும்.

இவ்விரு தொடர்களும், கடலியலில், கயவாய்களுக்கும் அப்பால், விரிவான பயன்பாடுகளைக் கொண்டுள்ளன. ஏறத்தாழ-மூடிய கடல் படுகைகளில் காணும் நீரோட்டங்களை விளக்க இவை பயன்படுகின்றன.

## கயவாய் வகைகள்

கயவாய்களை நீரோட்டத்தை அடிப்படையாகக் கொண்டு வகைப்படுத்தலாம்.

* உப்புநீர் இணைவுநிலை
* உயர் அடுக்கமைவு
* குறைந்த அடுக்கமைவு
* நிலைக்குத்துக் கலப்பு
* எதிர்மறைக் கயவாய்
* இடையிட்ட கயவாய்

அமைப்பு அடிப்படையிலான வகைப்படுத்தல்.

* Bar-built கயவாய்
* புவியோட்டுக் கயவாய்
* கடற்கரைச் சமவெளிக் கயவாய்

## மேற்கோள்கள்
# மேம்பாலம்

**மேம்பாலம்** என்பது. ஒரு சாலையையோ, தொடர்வண்டிப் பாதையையோ அதன் மேலாகக் குறுக்காகக் கடந்து செல்லும் இன்னொரு சாலை அல்லது தொடர்வண்டிப் பாதையைக் கொண்ட பாலம் போன்ற ஒரு அமைப்பைக் குறிக்கும். முக்கியமான பெரிய சாலைகள் அல்லது நெடுஞ்சாலைகள் செல்வதற்காகவே மேம்பாலங்களை அமைப்பது வழக்கம். இது, முக்கியமான சாலைகளில் செல்லும் வண்டிகள் குறுக்கே செல்லும் சாலைகளில் செல்லும் வண்டிகளுக்கு வழி விடுவதற்காக நிறுத்திச் செல்லவேண்டிய தேவையை இல்லாமல் ஆக்குகிறது. வண்டிப் போக்குவரத்துக்கான சாலைகளைத் தவிர நடையர்கள் (நடை பயணிகள்) சாலைகளைக் கடந்து செல்வதற்குச் சாலைகளுக்கு மேலாக அமைக்கப்படும் பாலங்களையும் மேம்பாலங்கள் என்று குறிப்பிடுவதுண்டு. எல்லா வேளைகளிலும் இவ்வாறான கடவைகள் மேம்பாலங்களாகவே அமைவதில்லை. சில சமயங்களில் ஒரு சாலை நிலமட்டத்திலும் மற்றச்சாலை நில மட்டத்துக்குக் கீழாக அதனைக் கடப்பதும் உண்டு.

சாலைகள் ஒன்றையொன்று வெட்டிச் செல்லும் இடங்களில் மட்டுமே மேம்பாலங்கள் அமையும் என்பதில்லை. இரண்டு சாலைகள் ஒரே சாலையாக இணையும் இடங்களிலும், இரண்டு சாலைகள் ஒன்றையொன்று வெட்டிச் செல்லும்போது ஒரு சாலையிலிருந்து மற்றச் சாலைக்கு இணைப்புத் தேவைப்படும்போதும் மேம்பாலங்கள் அமைக்கப்படுவது உண்டு.

## மேற்கோள்கள்
# சீப்பு

சீப்பு ஒன்று
மரத்தால் செய்யப்பட்ட ஒரு பஞ்சாபிச் சீப்பு.
**சீப்பு** (Comb) என்பது தலை வாரவும், தலை முடியை அழகு படுத்தவும், தூய்மைபடுத்தவும் பயன்படும் ஒரு கருவியாகும். இதில் பல் போன்ற அமைப்பு உள்ளது. இது மிகப் பழங்காலத்தில் இருந்தே பயன்பட்டுவரும் கருவிகளில் ஒன்றாகும். தொல்லியல் ஆய்வுகளின்போது கிடைத்துவரும் மிகவும் பழமையான பொருட்களுள் சீப்பும் ஒன்றாகக் காணப்படுகிறது. பாரசீகத்தில் 5000 ஆண்டுகளுக்கு முற்பட்ட குடியிருப்பு ஒன்றில் செய்யப்பட்ட அகழ்வாய்வின் போது திருந்திய வடிவத்தோடு கூடிய சீப்பு கண்டிபிடிக்கப்பட்டது. அக்காலத்தில் இருந்து தற்காலம் வரை சீப்பு மனித நாகரிகத்தோடு நெருங்கிய தொடர்புள்ள முக்கியமான கருவிகளுள் ஒன்றாக இருந்து வருகிறது.

## அமைப்பு

சீப்பு, பட்டை போல அமைந்துள்ள உடற் பகுதியையும், அதற்குச் செங்குத்தாக அத்துடன் இணைந்த பற்கள் போன்ற அமைப்பையும் கொண்டது. செயற்பாட்டுத் தேவையை மட்டும் நோக்கமாகக் கொண்ட சீப்புக்கள் பொதுவாக அலங்காரம் எதுவுமின்றி எளிமையாகவே செய்யப்படுகின்றன. ஆனால் முற்காலத்தில் சீப்புக்கள் அழகுணர்ச்சியுடனும், கலை நுட்பத்துடனும் செய்யப்பட்டது உண்டு.

முற்காலத்தில் சீப்புகள் விலங்குகளின் எலும்பு, மரம், உலோகம், ஆமையோடு, யானைத் தந்தம் போன்ற பல்வேறு பொருட்களால் செய்யப்பட்டன. இப்பொழுதும் மரம் பயன்படுத்தப்படுவது உண்டு ஆயினும், தற்காலத்தில் பல்வேறு வகையான நெகிழிகளே (பிளாத்திக்கு) சீப்புச் செய்வதற்குப் பெரும்பாலும் பயன்படுகின்றன.

## பயன்களும் வகைகளும்

சீப்பு பவ்வேறு தரப்பட்ட தேவைகளுக்காகப் பயன்படுத்தப்படுகின்றது. குறிப்பாக தலை மயிரை அழகு படுத்தவும் ஒரே இடத்தில் நீளமான தலை மயிர்களை குவிக்கவும் பயன்படுத்தப்படுகின்றது எனலாம்.

### ஆப்பிரிக்க தேர்வுச் சீப்பு

இது பொதுவாக முடியில் உள்ள இணைப்புக்களுக்காகவே பயன்படுத்தப்படுகின்றது. இதை சிலர் முடியிலும் அணிந்திருப்பர்.

### பேன் சீப்பு

இவ்வகையான சீப்புக்கள் பேரியல் ஒட்டுண்ணிகளான பேன் போன்றவற்றை அகற்றவும் அல்லது சீப்பினால் சீவுவதனால் பேன்களுக்கு பாதிப்பை ஏற்படுத்தி அவற்றை இறக்கச் செய்யவும் பயன்படுகின்றது. இதில் உள்ள பற்கள் நீளமாகவும் அதேவேளையில் கூரியதாகவும் உள்ளதால் சில சமயங்களில் இதை *நற்-பல்லுடைய சீப்பு* (fine-toothed comb) எனவும் அழைக்கின்றனர்.

## குறிப்புகள்
# சென் குவோ

தற்கால ஓவியரின் கைவண்ணத்தில் சென் குவோ
**சென் குவோ** (*Shen Kuo*) அல்லது **ஷென் குவா** (*Shen Gua*, சீனம்: 沈括; பின்யின்: *Shěn Kuò*; வேட்-கில்சு: Shen K'uo; 1031–1095) சீன அறிவியலாளரும் அரசியல்வாதியும் ஆவார். சொங் அரசமரபு காலத்தில் வாழ்ந்தவராவார். பல்துறையறிஞரான சென் குவோ, சீனக் கணிதம், சீன வானியல், வானிலையியல், நிலவியல், விலங்கியல், தாவரவியல், மரபுவழி சீன மருத்துவம், வேளாண்மை, தொல்லியல், இனவரைவியல், நிலப்படவரைவியல், கலைக்களஞ்சியம், பொதுவறிவு, நீர்ம விசையியல் போன்ற துறைகளிலும் பேராளர், கண்டுபிடிப்பாளர், பேராசிரியர், நிதியமைச்சர், அரசு ஆய்வாளர், கவிஞர், இசைக்கலைஞர் என்ற நிலைகளிலும் சிறப்பெய்தினார். சொங் அரசவையில் வானியல் குழுவின் தலைவராகவும் அரச விருந்தோம்பல் துணை அமைச்சராகவும் இருந்தார். அரசவையில் சீர்திருத்த கொள்கைகள் முன்வைத்த முதன்மை அமைச்சர் வாங் அன்ஷி குழுவுடன் இணக்கமாக இருந்தார். இசை, ஓவியக் கலை, வனப்பெழுத்து, மெய்யியல் போன்ற துறைகளில் இவருக்கு ஆர்வம் இருந்தது.

வானியலைப் பயன்படுத்தி பல முதன்மையான படைப்புக்களை வழங்கியுள்ளார். புவி படிப்படியான காலநிலை மாற்றத்தை மேற்கொள்கிறது என்பதை முதலில் பரிந்துரைத்தவர்களில் ஒருவராவார்.

தனது *கனவு மழை கட்டுரைகள்* நூலில் (夢溪筆談; *Mengxi Bitan*) 1088இல், பயண வழிகாட்டலுக்குப் பயன்படும் காந்த ஊசி திசைகாட்டியை முதன்முதலில் விவரித்துள்ளார். சென் காந்த ஒதுக்கத்தின் வட முனை நாட்டத்தை வைத்து உண்மை வடக்கு குறித்த கருத்தியலை முன்வைத்தார்.

தனது தோழர் வீ பு உடன் இணைந்து நிலவு, மற்றும் கோள்களின் சுற்றுப்பாதைகளை பதிவுசெய்ய ஐந்தாண்டுகள் ஒவ்வொரு நாளும் கவனிப்புகளை குறித்து வந்தார். இந்த முயற்சியை அரசியல் எதிரிகள் முறியடித்தனர். தனது கண்டுபிடிப்புகளுக்கு உதவியாக இருக்கும் பொருட்டு சென் குவோ ஆர்மிலக் கோளங்கள், நிழற்கடிகாரம், நீர்க்கடிகாரம், காண் குழாய் போன்ற கருவிகளின் வடிவமைப்பை மேம்படுத்தினார். புவி உருவாக்கத்திற்கான நிலவியல் கருதுகோளை முன்மொழிந்தார். நிலப்பகுதிகளில் கிடைத்த கடல்சார் தொல்லுயிர் எச்சங்களைக் கொண்டும் மண் அரிமானம் குறித்த அறிவு, மற்றும் கரம்பை படிதல் கொண்டும் நில உருவாக்கலை யூகித்தார. தவிரவும் படிப்படியான காலநிலை மாற்றம் ஏற்படுவதை கண்டறிந்தார். வறண்ட வடக்குப் பகுதிகளில், அவர் வாழ்ந்த காலத்தில், மூங்கில் வளர வானிலை உதவியாக இல்லை; ஆனால் இப்பகுதிகளில் புவிக்கடியில் கிடைத்த தொன்மையான கல் மரம் மூங்கில்கள் கொண்டு இவ்வாறு வானிலையில் மெதுவான மாற்றங்கள் நிகழ்கின்றன என்று முன்மொழிந்தார். சீன இலக்கியப் படைப்புக்களில் இவர் மட்டுமே நாவாய்களை செப்பனிட வறண்ட துறைமுகங்களின் பயன்பாட்டைக் குறிப்பிட்டுள்ளார். கால்வாய்களில் புதியதாக கடைபிடிக்கத் தொடங்கியிருந்த மடையின் பயன்பாட்டைக் குறித்தும் எழுதியுள்ளார். இருட்படப் பெட்டி குறித்து இபின் அல் ஹய்தம் (965–1039) முன்னரே விவரித்திருந்தாலும் சீனாவில் முதன்முதலில் விவரித்தது சென் தான். இதேபோல *பை செங்* (990–1051) நகரும் அச்சு கொண்டு அச்சிடலை கண்டுபிடித்திருந்தாலும் சென் குவோவின் எழுத்துக்களாலேயே பை செங்கின் கண்டுபிடிப்பை பிற்காலத்தினருக்கு அறியச் செய்தது. சீனாவின் தொன்மையான மரபைப் பின்பற்றி சென் நிலப்படங்களை புடைத்த தெளிவுடன் படைத்தார். தொன்மையான குறுக்குவில்லைக் குறித்த சென்னின் விவரணத்திலிருந்து அது ஓர் நில அளவியல் கருவியெனத் தெரிகிறது; இத்தகைய கருவியை ஐரோப்பாவில் 1321இல்தான் லெவை பென் கார்சன் கண்டுபிடித்தார்.

## மேற்கோள்கள்

### நூற்கோவை

## வெளி இணைப்புகள்

* குட்டன்பேர்க் திட்டத்தில் Kuo Shen இன் படைப்புகள்
* Shen Kuo at Chinaculture.org
* Shen Kuo at MacTutor
* Shen Kuo's "Bamboo Shoots"
# கடுமையான தீவிர சுவாசத் தொகுதி கொரோனா வைரஸ் 2

**கடுமையான தீவிர சுவாசத் தொகுதி கொரோனா வைரஸ் 2** (*Severe acute respiratory syndrome coronavirus 2* [*SARS‑CoV‑2*] என்பது [[கோவிட்-19 பெருந்தொற்று]க்குக் காரணமான சுவாச நோய் கோவிட்-19யை ஏற்படுத்தும் கொரோனா வைரசு திரிபு ஆகும். இது முன்பு **2019 நோவல் கொரோனா வைரசு** (*2019-nCoV*) எனவும், **மனித கொரோனா வைரசு 2019** (*HCoV-19* / *hCoV-19*) எனவும் அறியப்பட்டது.  இது முதன் முதலில் சீனாவின் ஊகான் நகரின், ஊபேய் என்ற இடத்தில் அடையாளம் காணப்பட்டது. உலக சுகாதார அமைப்பு 30 சனவரி 2020 அன்று அதன் பரவலையும் 11 மார்ச் 2020 அன்று அதனை ஓர் உலகம்பரவுநோய் என அறிவித்தது.

## உசாத்துணை
# பிறப்பு வீதம்

நாடுகள் வாரியாக பிறப்பு வீதம்
**பிறப்பு வீதம்** என்பது நிகழும் பிறப்புக்களை அளவிடும் முறையாகும். இது குறிப்பிட்ட நேர அலகில் மக்கள் தொகையின் அளவிற்கேற்ப கணிக்கப்படுகிறது. இது பொதுவாக, ஆண்டுக்கு 1000 பேர்களுக்கு இத்தனை பிறப்புகள் எனக் குறிப்பிடப்படுகிறது.

## மேற்சான்றுகள்

## வெளி இணைப்புகள்

* CIA World Factbook Birth Rate List by Rank பரணிடப்பட்டது 2007-12-11 at the வந்தவழி இயந்திரம்
# பன்னாட்டு வான் போக்குவரத்து சங்க வானூர்தி நிலையக் குறியீடு

**பன்னாட்டு வான் போக்குவரத்து சங்க வானூர்தி நிலையக் குறியீடு** (*IATA airport code*), சுருக்கமாக **ஐஏடிஏ குறியீடு** அல்லது **ஐஏடிஏ அமைவிட அடையாளம்**, **ஐஏடிஏ நிலையக் குறியீடு**, **அமைவிட அடையாளம்** என்றெல்லாம் குறிப்பிடப்படுவது உலகின் பல வானூர்தி நிலையங்களையும் அடையாளப்படுத்தும் வண்ணம் பன்னாட்டு வான் போக்குவரத்து சங்கம் (ஐஏடிஏ) வரையறுத்துள்ள மூன்று ஆங்கில எழுத்துருக்களைக் கொண்ட குறியீடு ஆகும். ஓர் வானூர்தி நிலையத்தில் பயண ஏற்பு மேசைகளில் தனியாக எடுத்துச் செல்லுமாறு கொடுக்கப்படும் பெட்டிகளுக்கு இணைக்கப்படும் பெட்டிப் பட்டைகளில் இந்த எழுத்துருக்கள் பெரியதாக அச்சிடப்பட்டிருப்பதைக் காணலாம்; இது இந்தக் குறியீட்டின் ஒரு பயனை எடுத்துக்காட்டுவதாகும்.

இந்தக் குறியீடுகள் வழங்கப்படுவதை ஐஏடிஏ தீர்மானம் 763 ஒழுங்குபடுத்துகிறது. இவ்வாறு வழங்கப்படுவதை மொண்ட்ரியாலில் உள்ள சங்கத்தின் தலைமையகம் மேலாண்மை செய்கிறது. இந்தக் குறியீடுகளை ஆண்டுக்கிருமுறை *ஐஏடிஏ வான்வழி குறியீட்டுத் திரட்டில்* வெளியிடப்படுகிறது. மற்றொரு குறியீடான நான்கு எழுத்துருக்களைக் கொண்ட ஐசிஏஓ குறியீடுகளும் பயன்படுத்தப்படுகின்றன.

வானூர்தி நிலையங்களைத் தவிர தொடர்வண்டிப் போக்குவரத்து நிலையங்களுக்கும் ஒஆனூர்தி நிலைய சேவையாளர்களுக்கும் குறியீடுகளை அளிக்கின்றனர். ஐஏடிஏ குறியீட்டின்படி அகரவரிசையில் இடப்பட்ட பட்டியல்கள் உள்ளன. வான்வழி நிறுவனங்களுடன் உடன்பாடு கண்ட தொடர்வண்டி நிறுவனங்களின் தொடர்வண்டி நிலையங்களுக்கான பட்டியலும் உள்ளன.

## மேற்சான்றுகள்

## வெளி இணைப்புகள்

* IATA official web site பரணிடப்பட்டது 2009-04-10 at the வந்தவழி இயந்திரம்
* IATA Airline and Airport Code Search
* U.S. and Canada Airport Codes பரணிடப்பட்டது 2013-05-08 at the வந்தவழி இயந்திரம்
* United Nations Code for Trade and Transport Locations (UN/LOCODE) - includes IATA codes
* "Airport ABCs: An Explanation of Airport Identifier Codes". *Air Line Pilot*. Air Line Pilots Association. December, 1994. Archived from the original on 2009-02-07. Retrieved 2013-03-19. `{{cite web}}`: Check date values in: `|date=` (help)
* Database with extended search functionality பரணிடப்பட்டது 2014-07-15 at the வந்தவழி இயந்திரம்
* Searchable database includes both IATA and ICAO codes பரணிடப்பட்டது 2011-09-02 at the வந்தவழி இயந்திரம்
* Airport IATA/ICAO Designator / Code Database Search (from Aviation Codes Central Web Site - Regular Updates)
* Airport codes from around the world (Searchable IATA, ICAO, FAA codes, etc.)
* International airport codes பரணிடப்பட்டது 2013-04-02 at the வந்தவழி இயந்திரம்